Eglė Špokaitė

Eglė Špokaitė (g. 1971 m. sausio 15 d. Vilniuje) – Lietuvos baleto artistė.

Biografija 
Gimė inžinierių dviejų vaikų šeimoje.  1989 m. baigė Vilniaus baleto mokyklą. 
1989 m. baigusi Nacionalinės M.K.Čiurlionio meno mokyklos baleto skyrių Eglė tapo Nacionalinio operos ir baleto teatro baleto soliste. Šiame teatre buvo sukurti įsimintini klasikinio ir neoklasikinio repertuaro vaidmenys spektakliuose Žizel, Gulbių ežeras, Miegančioji gražuolė, Romeo ir džiuljeta, Kopelija, Karmen, Ana Karenina, Raudonoji Žizel ir kiti. Dirbo kuriant vaidmenis Tbilisio operos ir baleto teatre, Nacionalinėje Latvijos operoje, Nacionalinėje Suomijos baleto trupėje. Tarp 1994 ir 1996 m. Eglė Špokaitė tapo tarptautinių konkursų laimėtoja Permėje – I vieta, ( Rusija) Sant Peterburge Maya 94 III vieta (Rusija), Helsinkyje I vieta (Suomija) ir Nagojoje I vieta (Japonija). Ruošiant vaidmenis Eglė bendradarbiavo su aukščiausios tarptautinės klasės baleto ir meno meistrais tokiais kaip Ninel Kurgapkina, Ksenija Ter-Stepanova, Mistislavas Rostropovičius, Maja Pliseckaja, Eimuntas Nekrošius, Džeraldas Arpino, Georgijum Aleksidze, Alekseju Ratmanskiu, Borisu Eifmanu, Ala Sigalova, Eva Vycichovska, Kšyštofu Pastoru ir kitais. 
Karjeros metu gastroliavo Latvijoje, Gruzijoje, Prancūzijoje, JAV, Rusijoje, Graikijoje, Vokietijoje, Olandijoje, Čekijoje, Vengrijoje, Ispanijoje, Egipte, Lenkijoje. Kaip svečias kūrė pagrindinius vaidmenis Gruzijos nacionalinėje operoje, Latvijos nacionalinėje operoje, Suomijos nacionalinėje operoje, Karelijos muzikiniame teatre. 
Už nuopelnus Eglė Špokaitė yra apdovanota Lietuvos kultūros ir teatro apdovanojimais: Lietuvos Nacionaline premija, Gedimino IV laipsnio ordinu, Valstybine Premija kultūros srityje, Kultūros ministerijos garbės ženklu “ Nešk savo šviesą ir tikėk”, nekartą apdovanota “Auksiniu scenos kryžiumi”, Scenos Švyturiu", taip pat M.Pliseckajos ir R.Ščedrino premija už sukurtų vaidmenų išskirtinumą. 

2009 m. kartu su Kristina Sliesoraitiene įkūrė „Eglės Špokaitės ir Kristinos Sliesoraitienės baleto mokyklą“ (nuo 2011 m. „Eglės Špokaitės baleto mokykla“). Eglė Špokaitė yra šios mokyklos meno vadovė. 

2011 m. gruodžio mėn. Bostone (JAV) susituokė su mokslininku ir fotografu Dainiumi Mačikėnu.  Gyvena tarp Vilniaus ir San Diego (JAV). 2015 metais debiutavo kaip choreografė. 2015 m. kovo mėn. "Žydrasis Dunojus" premjera įvyko Kauno valstybiniame muzikiniame teatre. Beveik tuo pat metu  įkūrė Vilniaus jaunųjų baleto solistų konkursą, skirtą jauniems (6 - 12 m. amžiaus) baleto talentams atskleisti. 2016 m. Eglė Špokaitė įkūrė San Diego Baleto institutą, San Diego, JAV.

Vaidmenys 
Balete:
 Žizel. „Žizel“. Choreografas statytojas O. Vinogradovas, 1985 m.
 Džuljeta. „Romeo ir Džuljeta“. Choreografija V. Vassilev S. Prokofjevo libretas, 1993 m. 
 Kitri ir Mersedes. „Don Kichotas“. M. Petipa libretas; M. Petipa, V. Vasilev choreografija, 1994 m.
 Aurora. „Miegančioji gražuolė“. M. Petipa ir I. Vsevololožskio libretas; M. Petipa choreografija, 1996 m.
 Mari. „Spragtukas“. Choreografas statytojas A. Melanjinas, 1996 m.
 Karmen „Carmen“. Choreografas K. Pastor
 Ipolita-Titanija. „Vasarvidžio nakties sapnas“. Choreografas ir libreto autorius K. Pastor, 1998 m.
 Marina. „Graikas Zorba“. Libreto autorius ir choreografas L. Massine, 1998 m.
 Balerina. „Raudonoji Žizel“. Choreografas ir libreto autorius B. Eifman, 2001 m.
 Imperatorė. „Rusiškasis Hamletas“. Choreografas ir libreto autorius B. Eifman, 2003 m.
 Odeta-Odilija. „Gulbių ežeras“. M. Petipa ir L. Ivanovo choreografija, 2004 m.
 Dezdemona. „Dezdemona“. Choreografas K. Simonov, 2005 m.
 Ana Karenina. „Ana Karenina“. Choreografas A. Ratmanskij, 2005 m.
 Auka. „Šventasis pavasaris“. , 2006 m.
 Džiuljeta. „Romeo ir Džiuljeta“. Choreografas K. Simonov, 2009 m.
 Olimpija. „Kopelija“. Choreografas K. Simonov, 2010 m.

Teatre:
 Dezdemona. William Shakespeare „Otelas“. Rež. Eimuntas Nekrošius, Meno fortas, 2000 m.

Choreografija 
 "Žydrasis Dunojus". Pagal J. Strauso II muzika, Premjera įvyko Kauno nacionaliniame muzikos teatre 2015 metais.

Filmografija 
 2005 m. V. Šekspyras „Otelas“, rež. Eimuntas Nekrošius – filmuota Vilniaus rusų dramos teatre
 2006 m. „Rusiškasis Hamletas“, choreografas ir libreto autorius Boris Eifman

Įvertinimas 
 1994 m. I vieta Tarptautiniame baleto konkurse Permėje (Rusija) ir specialus apdovanojimas už geriausią duetą (su E. Smalakiu). III vieta tarptautiniame baleto konkurse „Maya’94“ (Sankt Peterburgas, Rusija). Geriausia metų Lietuvos baleto šokėja
 1995 m. I vieta tarptautiniame baleto konkurse Helsinkyje (Suomija)
 1996 m. I vieta tarptautiniame baleto konkurse Nagojoje (Japonija)
 1996 m. DLK Gedimino 4 laipsnio ordinas 
 1996 m. Lietuvos nacionalinė kultūros ir meno premija
 2002 m. ir 2003 m. „Operos švyturių“ laureatė nominacijoje „Metų baleto solistė“
 2003 m. Publikos simpatijų baleto solistė 
 2003 m. ir 2006 m. Auksinis scenos kryžius už geriausią sezono darbą baleto ir šokio srityje
 2009 m. Tarptautinio Majos Pliseckajos ir Rodiono Ščedrino fondo premija už kūrybinę veiklą ir nuopelnus baleto menui. 
 2011 m. Auksinis scenos kryžius už Olimpijos vaidmenį šokio spektaklyje Leo Delibes „Kopelija“

Šaltiniai

Nuorodos 
 Oficiali svetainė (anglų k.)

Lietuvos nacionalinės kultūros ir meno premijos laureatai
Lietuvos baleto artistai
Nacionalinės M.K. Čiurlionio menų mokyklos auklėtiniai